Дырэктар Шаркаўшчынскай ЦБС Алена Фрамертас распавядае: “Пры дзіцячай бібліятэцы дзейнічае гурток для дзяцей малодшага і сярэдняга школьнага ўзросту “Жывое слова”. Разам яны ствараюць неверагодныя гісторыі пад агульнай назвай “Казкі пра Шаркаўград”. Натуральна, прысвечаны тыя казкі малой радзіме, гарадскому пасёлку Шаркаўшчына, які сёлета адзначыў 515-гадовы юбілей. Аўтар праекта — бібліятэкар Людміла Казіцкая. Выхаванцы мясцовай школы мастацтваў намалявалі для гэтых гісторый ілюстрацыі. Іх выстава прайшла ў бібліятэцы. Такім чынам быў створаны макет кнігі, якая неўзабаве пабачыць свет”.